Svetlana Adyrkhaieva

Svetlana Dzantemirovna Adyrkhaieva () edo Adyrkhaty Dzantemyry txyzg Svetlanӕ () (Khumalag, Ipar Osetiako Sobietar Errepublika Sozialista Autonomoa, 1938ko maiatzaren 12a - Mosku, Errusia, 2023ko abuztuaren 27a) sobietar eta erruso-osetiar ballet-dantzaria izan zen. Sobietar Errepublika Sozialisten Batasuneko Herriaren Artista izendatu zuten 1984an.

 Bizitza 
Adyrkhaieva 1938ko maiatzaren 12an jaio zen Ipar Osetiako Khumalag herrian. Leningradeko Koreografia Estatu Institutuan balleta ikasi zuen, 1955ean graduatuz. 1955 eta 1958 bitartean Txeliabinskeko Opera eta Ballet Antzokiko bakarlaria izan zen, eta 1955etik 1958ra Odessako Estatu Antzoki Akademikoko bakarlaria.

1960an Moskuko Volxoi Balletak gonbidatu zuen Txaikovskiren Beltxargen aintzira lanean Odetta eta Odillia pertsonaiak antzezteko. Volxoi Balleteko bakarlaria izan zen 1988ra arte.

1991tik 1996ra, bere senarra Aleksei Zakalinski dantzariarekin batera sortu zuen, Svetlana Adyrkhaieva Ballet Antzokiko zuzendari artistikoa izan zen. 1995etik 2001era dantza klasikoa irakatsi zuen Natalia Nesterova Humanitateen Unibertsitate Berriko Koreografia Akademian.

2001ean Bolxoi Antzokira itzuli zen entsegu irakasle gisa. Bertan, Anna Antonitxeva, Jekaterina Krysanova, Jevgenia Obraztsova, Anastasia Staxkevitx, Anastasia Jatsenko, Anastasia Goriatxeva, Maria Semeniatxenko eta beste artista batzuekin lan egin zuen .

2013an Bolxoi Antzokiko Ballet Konpainiaren Kontseilu Artistikoko kide bihurtu zen.

2023ko abuztuaren 27an hil zen Moskun 85 urte zituela.

 Erreferentziak 

 Kanpo estekak 

Kategoria:Ipar Osetia-Alaniako jendea
Kategoria:Ballet dantzariak
Kategoria:Moskun hildakoak
Kategoria:Errusiako dantzariak